Cicavica obrovská

**Cicavica obrovská** (iné názvy: **motolica obrovská, cicavica veľká, motolica veľká**; lat. *Fascioloides magna*) je 4 dlhý a 2,5 široký červ patriaci do triedy motolice (*Trematoda*), ktorý parazituje v pečeni voľne žijúcich, ale aj domácich prežúvavcov. Má dorsoventrálne sploštené telo a dve prísavky. Cicavica sa živí krvou definitívneho hostiteľa a jej zložitý vývojový cyklus prebieha cez medzihostiteľa – vodného ulitníka.

Cicavica sa pôvodne vyskytovala v Severnej Amerike, kde k hlavným hostiteľom patrí jeleník bielochvostý, wapiti a karibu. V druhej polovici 19. storočia bol však parazit zavlečený na územie Európy spoločne s importom zvierat. Cicavica sa v európskych podmienkach dobre adaptovala a našla si tu nových definitívnych hostiteľov aj medzihostiteľov.

Ochorenie, ktoré tento parazit spôsobuje, sa nazýva fascioloidóza. K terapii voľne žijúcich prežúvavcov sa používa triklabendazol alebo rafoxanid.

## Dejiny
Napriek tomu, že je pôvodným areálom výskytu *F. magna* Severná Amerika, bola cicavica paradoxne prvýkrát popísaná v Taliansku, kde okolo roku 1865 bol pozorovaný masívny úhyn jeleňov lesných v kráľovskom národnom parku La Mandria neďaleko Turína. Roberto Bassi vo svojej práci uvádza, že úhyny spôsobil nový druh motolice, ktorú pomenoval ako *Distomum magnum*. V práci ďalej zmieňuje, že na farmách v okolí parku boli touto motolicou infikované ďalšie druhy zvierat ako je dobytok, ovce, koza, prasa a kôň. Bassi správne usúdil, že motolica pochádzala z jeleňov wapiti, ktoré boli do parku La Mandria introdukované pár rokov pred prvými úhynmi zveri. V rokoch 18821892 bol z rôznych miest v USA a Kanade hlásený nález novej dosiaľ nepopísanej motolice u jeleňovitých, či dobytka a oviec. Kvôli nedôslednému morfologickému popisu motolice však americkí autori prácu pána Bassiho neakceptovali a dávali druhu rôzne nové pomenovania, napr. *Fasciola carnosa* (Hassall, 1891), *Distomum texanicum* (Francis, 1891), *Fasciola americana* (Hassall, 1891).
Až v roku 1891 Stiles porovnal všetky nálezy zo Severnej Ameriky s nálezom Bassiho. Zistil, že ide o rovnaký druh motolice, ktorý je veľmi príbuzný vtedy už známej motolici pečeňovej. Na počesť prvého objaviteľa dal motolici druhový názov, ktorý prvýkrát použil Bassi – *Fasciola magna* (Bassi 1875) Stiles 1894. Stiles dokonalo opísal anatomickú stavbu cicavice obrovskej, označil ako hlavných hostiteľov dobytok a jeleníka bielochvostého. Domnieval sa, že vývojový cyklus bude podobný ako u príbuznej motolice pečeňovej, teda že prebieha cez medzihostiteľa – vodného ulitníka. V roku 1917 Ward upozornil na odlišnú morfológiu cicavice obrovskej a motolice pečeňovej a vytvoril preto nový *rod Fascioloides* s jediným zástupcom *Fascioloides magna* (Bassi 1875) Ward 1917*. Tento názov zostal dosiaľ.

V [[30. roky 20. storočia|30. rokoch 20. storočia]] sa cicavicou obrovskou zaoberal kanadský zoológ a [[parazitológia|parazitológ]] William Eardley Swales. Swales podrobne popísal kompletný vývojový cyklus *F. magna* a špecifikoval, ktoré ulitníky hrajú vo vývojovom cykle cicavice rolu medzihostiteľa. Rovnako charakterizoval [[patologický obraz]] fascioloidózy u jeleňa, dobytka a ovce. V Európe sa detailne zaoberala štúdiom cicavice obrovskej doktorka Božena Erhardová-Kotrlá z Parazitologického ústavu Československej akadémie vied v [[60. roky 20. storočia|60.]] a [[70. roky 20. storočia|70. rokoch 20. storočia]]. Erhardová-Kotrlá ďalej špecifikovala vývojový cyklus *F. magna* v ulitníkovi a prehĺbila znalosti o tomto druhu v európskom prostredí.

== Vývojový cyklus ==
[[Súbor:F. magna egg.jpg|vľavo|náhľad|150px|Vajíčko *F. magna*]]
[[Súbor:F. magna cercariae.jpg|náhľad|200px|[[Cerkária]] *F. magna* uvoľnená z ulitníka]]
Vývojový cyklus *F. magna* zahŕňa vodné [[ulitníky]] ako obligátneho [[Parazitizmus#Hostitelia|medzihostiteľa]] a vyskytuje sa tak len tam, kde sú pre tieto špecifické druhy ulitníkov vhodné podmienky. V európskych podmienkach je medzihostiteľom [[vodniak malý]] (*Galba truncatula*). Z organizmu definitívneho hostiteľa (napr. [[Jelene|jeleň]]) odchádzajú [[trus]]om do vonkajšieho prostredia [[Vajcová bunka|vajíčka]], z ktorých sa vo vodnom prostredí po 2545 dňoch liahnu obrvené [[larva|larvy]] – [[miracídium|miracídia]]. Miracídiá samy aktívne vyhľadávajú vo vode ulitníka, prenikajú do jeho organizmu, kde prekonávajú ďalší vývoj a množia sa ([[sporocysta|sporocysty]], [[rédie]] a dcérske rédie). Finálnym larválnym štádiom v ulitíkovi je pohyblivá [[cerkária]]. Cerkária ulitíka opúšťa, a dostáva sa opäť do vody. Vývoj v ulitníkovi trvá približne 4854 dní, pričom z jedného miracídia sa v jednej vodnatke vyvinie 180350 cerkárií. Cerkárie plávajúce vo vode sa rýchlo prisávajú na rastliny, kamene či vodnú hladinu, kde sa opúzdria a vzniknú tak veľmi odolné štádia – metacerkárie. Tie sú spolu s vegetáciou požité pri pastve definitívnym hostiteľom. V [[črevo|čreve]] definitívneho hostiteľa sa metacerkárie premenia na mladé nezrelé motolice, ktoré migrujú [[telová dutina|telovou dutinou]] až do [[pečeň|pečene]]. Tam sa zapuzdria do väzivových [[pseudocysta|pseudocýst]], dospievajú a začínajú produkovať vajíčka. Na rozdiel od motolice pečeňovej, ktorá sa lokalizuje v pečeňových [[žlčovod]]och, prípadne v [[žlčník|žlčovom mechúre]], sa cicavica obrovská nachádza vždy priamo v pečeňovom [[parenchým (anatómia)|parenchýme]], v typických pseudocystách. Dospelci môžu v pečeni žiť až sedem rokov. Celý vývoj trvá v závislosti na podmienkach mnoho mesiacov.

== Definitívni hostitelia cicavice obrovskej ==
[[Súbor:White-tailed deer.jpg|náhľad|230px|[[Jeleník bielochvostý]] - typický hostiteľ *F. magna*]]
Cicavica obrovská bola izolovaná u množstva [[cicavce|cicavcov]], avšak najčastejšie sa vyskytuje u voľne žijúcich prežúvavcov. [[Infekcia]] človeka nebola týmto druhom dosiaľ nikdy zistená. Hostitelia *F. magna* sa delia podľa patologicko-morfologického obrazu infekcie, vnímavosti a vývoja parazita do troch hlavných skupín:
* ***definitívni hostitelia***: väčšina druhov z čeľade [[jeleňovité|jeleňovitých]] (jeleň, wapiti, daniel, srnec, jeleník, atď.);
* ***dead-end hosts (slepá vývojová veteva)***: dobytok, kôň, prasa, bizón, los;
* ***aberantní hostitelia***: ovca, koza, morča.

U definitívnych hostiteľov cicavica vždy dospieva a je zapuzdrená v charakteristických tenkostenných väzivových [[pseudocysta|pseudocystách]] v pečeňovom parenchýme. V jednej väzivovej pseudocyste sa nachádza obvykle dva až päť jedincov *F. magna*. Tieto pseudocysty priestorovo komunikujú so žlčovodmi a vajíčka produkované cicavicami tak môžu odchádzať z pseudocýst do žlčovodov a ďalej do čreva a vonkajšieho prostredia (označuje sa termínom *patentná infekcia*). Medzi hlavných definitívnych hostiteľov v Severnej Amerike patrí [[Jeleň lesný|wapiti]] (*Cervus elaphus canadensis*), [[jeleník bielochvostý]] (*Odocoileus virginianus*), [[Sob karibu|karibu]] (*Rangifer tarandus caribou*) a [[jeleník ušatý]] (*Odocoileus hemionus hemionus*). Na Slovensku a v Európe vôbec sú hlavnými definitívnymi hostiteľmi *F. magna* [[jeleň lesný]] (*Cervus elaphus*), [[daniel škvrnitý]] (*Dama dama*) a [[srnec lesný]] (*Capreolus capreolus*).
U tzv. *dead-end hostiteľov* cicavice dospievajú zriedka a sú zapuzdrované v silnostenných psudocystách, ktoré nekomunikujú so žlčovodmi a vajíčka tak nemôžu odchádzať do vonkajšieho prostredia. Títo hostitelia sa preto nemôžu podieľať na šírení parazita (*nepatentná infekcia*). Silnostenná psudocysta a relatívne nízka patogenita u týchto hostiteľov je daná ich čiastočnou rezistenciou voči tejto cicavici. Medzi najčastejšieho dead-end hostiteľa patrí dobytok, diviak lesný, jak a los. Veľmi ojedinele bol druh *F. magna* popisovaný u koňa.

Medzi aberantných hostiteľov patria hlavne zástupcovia malých [[turovité|turovitých]] prežúvavcov. Infekcia u týchto hostiteľov je charakterizovaná neobmedzenou migráciou nezrelých cicavíc, neprítomnosťou typických pseudocýst a smrťou hostiteľa. Cicavice pohlavne nedospievajú a aberantný hostiteľ hynie obvykle do šiestich mesiacov v závislosti na počte požitých metacerkárií. Ale sú popísané aj výnimky, kedy boli nachádzané pohlavne zrelé motolice *F. magna* a vajíčka v truse oviec alebo kôz.

Z domácich prežúvavcov patrí medzi aberantných hostiteľov ovca a koza. Z voľne žijúcich sem patrí severoamerický druh [[ovca hruborohá]] (príbuzný druh s muflónom). Experimentálne boli infikovaný [[kamzík vrchovský]], [[Morča domáce|morča]] a [[Králik domáci|králik]].

== Medzihostitelia cicavice obrovskej ==

Vzhľadom na charakter vývojového cyklu je existencia parazita spojená s prítomnosťou vodného prostredia, vhodného medzihostiteľa a vhodného definitívneho hostiteľa. Ak chýba jedna zložka, cicavica sa nemôže vyvíjať. V Severnej Amerike je známych celkovo šesť druhov vodných ulitníkov (z čeľade [[vodniakovité]]), u ktorých bol potvrdený kompletný vývoj *F. magna* až do infekčných štádií (metacerkária). [[Biotop]]y týchto šiestich druhov sa čiastočne líšia. Všeobecne však platí, že tieto ulitníky sa vyskytujú predovšetkým v [[močiar]]och, zatopených priekopách či malých [[potok|potôčikoch]]. Ďalších päť druhov severoamerických vodniakovitých ulitníkov bolo infikovaných v experimentálnych podmienkach.

Až donedávna bol jediným prirodzeným mezihostiteľom na [[Slovensko|Slovensku]] a celej Európe vodný ulitník – [[vodniak malý]] (*Galba truncatula*). *G. truncatula* je ulitník so širokou ekologickou valenciou, ktorý sa vyskytuje v močiaroch, vodných priekopách, malých prameňoch či tôňach v rôznych nadmorských výškach (200) v oblasti listnatých či zmiešaných lesov. Posledné výskumy preukázali, že ako medzihostiteľ *F. magna* figuruje rovnako ulitník [[vodniak premenlivý]] (*Radix peregra*). Tento ulitník sa veľmi často vyskytuje spoločne s *G. truncatula*, ale jeho populácie sú často početnejšie. Vzhľadom k širokému spektru medzihostiteľov v Severnej Amerike možno predpokladať, že *F. magna* bude schopná sa adaptovať na ďalšie európske druhy z čeľade vodniakovité. „Horúcimi“ kandidátmi na nových európskych medzihostiteľov *F. magna* sú druhy *Omphiscola glabra* a *Stagnicola palustris*, pri ktorých parazit dokončil kompletný larválny vývoj pri experimentálnej infekcii. Prirodzene infikované ulitníky týchto druhov však neboli v prírode dosiaľ nájdené.

[[Súbor:G. truncatula and R. peregra.jpg|250px|náhľad|Medzihostitelia *F. magna* - vodné ulitníky *Galba truncatula* (hore) a *Radix peregra* (dole)]]

* *'(*)** ulitníky pôvodom z Austrálie boli infikované cicavicou ''F. magna'' z USA
* **(E)** len experimentálne infekcie, chýba dôkaz o prirodzenej infekcii



* **(*)** ulitníky pôvodom z Francúzska boli infikované cicavicou ''F. magna'' z Česka
* **(E)*' len experimentálne infekcie, chýba dôkaz o prirodzenej infekcii

== Rozšírenie ==
[[Súbor:Distribution F.magna North AmericaII.png|náhľad|Rozšírenie *F. magna* v Severnej Amerike (k roku 2001)]]
[[Súbor:Distribution F.magna EuropeII.png|náhľad|Rozšírenie *F. magna* v Európe (medzi rokmi 2001 až 2007)]]

=== Pôvodný areál ===
Pôvodným areálom tohto parazita je Severná Amerika, kde k hlavným hostiteľom patrí jeleník bielochvostý (*O. virginianus*), jeleň wapiti (*C. elaphus canadensis*) a karibu (*R. tarandus caribou*). Počas [[20. storočie|20. storočia]] bol výskyt *F. magna* v [[Spojené štáty americké|USA]] hlásený zo štátov [[Montana (USA)|Montana]], [[Minnesota]], [[Louisiana]], [[Južná Karolína]], [[Texas]], [[Iowa]], [[Michigan]], [[Illinois]], [[Wisconsin (štát)|Wisconsin]], [[New York (štát)|New York]], [[Kansas (štát USA)|Kansas]], [[Arkansas]], [[Washington (štát)|Washington]] a [[Oregon]]. V [[Kanada|Kanade]] bol parazit najčastejšie pozorovaný u raticovej zveri v provinciách [[Alberta]], [[Britská Kolumbia]], [[Ontário]] a [[Quebec]]. V súčasnosti je výskyt *F. magna* v Severnej Amerike vymedzený do piatich hlavných oblastí. Je to oblasť Veľkých jazier (1), južné pobrežie Atlantiku a dolný tok rieky Mississippi (2), severné pobrežie Tichého oceánu (3), oblasť Skalistých hôr (4) a severný Quebec a Labrador (5).

=== Rozšírenie v Európe ===
Do [[Európa|Európy]] bola cicavica zavlečená spoločne s importom jeleňov wapiti (*C. elaphus canadensis*) a jeleníkov bielochvostých (*O. virginianus*) v druhej polovici [[19. storočie|19. storočia]]. Prvá zmienka o *F. magna* pochádza z roku [[1875]], kedy bol v národnom parku [[La Mandria]] neďaleko [[Turín]]a v [[Taliansko|Taliansku]] pozorovaný masívny úhyn jelenej zveri po predchádzajúcom importe jeleňov wapiti z USA. Odtiaľ pochádza aj prvý opis tohto druhu. Následné [[Nepôvodný druh|introdukcie]] severoamerických jeleníkov bielochvostých do [[zvernica|zverníc]] rakúsko-uhorských šľachticov boli príčinou zavlečenia parazita na územie Čiech. Vzhľadom na fakt, že jeleňovité zo Severnej Ameriky boli ku koncu 19. storočia importované do celého radu zvernicových chovov po celom Rakúsku-Uhorsku, existuje domnienka, že sa cicavica mohla vyskytovať aj na území dnešného [[Rakúsko|Rakúska]] a [[Maďarsko|Maďarska]]. No až na náhodné a ojedinelé nálezy *F. magna* z [[Nemecko|Nemecka]], [[Poľsko|Poľska]] a Talianska, bola *F. magna* až do 80. rokov minulého storočia nachádzaná v Európe len u zveri na území južných a stredných Čiech. Až nedávno však došlo k masívnemu výskytu *F. magna* u európskych jeleňovitých. Nové ohniská výskytu parazita vznikli v povodí [[Dunaj]]a a dunajských lužných lesoch. Parazit bol postupne diagnostikovaný u jeleňovitých najprv v Rakúsku, ďalej potom na [[Slovensko|Slovensku]], Maďarsku a v nedávnych rokoch aj v [[Chorvátsko|Chorvátsku]]. Vysoké [[prevalencia|prevalencie]] výskytu *F. magna* u jelenej a srnčej zveri (6090 %) v podunajských lesoch v Rakúsku, Slovensku a Maďarsku, ako aj úhyny zveri, dokazujú dokonalú adaptáciu *F. magna* v tomto prostredí. Z týchto dôvodov môžeme radiť motolicu *F. magna* medzi najvýznamnejších pôvodcov parazitárnych ochorení jeleňovitých v Strednej Európe.

== Patogenita a klinické príznaky ==
[[Súbor:Fmagna capsule in liver.jpg|náhľad|230px|vľavo|Fibrózna (väzivová) [[pseudocysta]] v pečeňovom parenchýme jeleňa lesného infikovaného *F. magna*]]
[[Súbor:F. magna from liver.jpg|náhľad|250px|Dospelý jedinec *Fascioloides magna* izolovaný z narezanej pečene [[Jeleň lesný|jeleňa lesného]]]]

Klinické príznaky fascioloidózy sú vždy závislé od počtu cicavíc v organizme, druhu hostiteľa, vekovej kategórii hostiteľa a na jeho [[Imunita (biológia)|imunitnom]] stave. U typických definitívnych hostiteľoch, ako wapiti a jeleník bielochvostý v Severnej Amerike alebo [[jeleň lesný]] v Európe, prebieha *F. magna* infekcia najčastejšie subklinicky, teda bez žiadných vonkajších príznakov. Pri masívnych infekciách (zhruba nad sto cicavíc) dochádza k náhlym úhynom zvierat. Príčiny úhynu súvisia najčastejšie s veľkými stratami krvi, [[Ruptúra|ruptúrou]] pečene, ruptúrou veľkých ciev či zápalom [[Pobrušnica|pobrušnice]]. Úhyny sú časté hlavne u danielov a srncov. Napríklad v [[60. roky 20. storočia|60. rokoch 20. storočia]] došlo v dôsledku fascioloidózy v okrese Písek v Čechách k rapídnemu zníženiu populácie srnčej zveri. Obdobne vysokú mortalitu zaznamenali u srnčej zveri v 90. rokoch v povodí Dunaja na Slovensku. Z ďalších príznakov pri infekcii *F. magna* u jeleňovitých menujme znížené hmotnostné prírastky, zníženú kvalitu parožia alebo zlý priebeh [[ruja|ruje]]. Sú známe aj ojedinelé prípady nervových príznakov, kedy cicavica vycestovala do chrbticového kanálu.

U dead-end hostiteľov nie sú príznaky v literatúre príliš popísané. Infekcia u nich prebieha najčastejšie bez príznakov. Cicavice sú u týchto hostiteľov nachádzané vždy v súvislosti s veterinárnou prehliadkou na [[bitúnok|bitúnkoch]] a sú príčinou konfiškácie pečene. V Kanade boli pozorované úhyny losov po masívnych infekciách.

Pre aberantných hostiteľov, ako ovca či koza, je *F. magna* vždy fatálna, čo je dôkazom ďaleko vyššej [[patogenita|patogenity]] pre prežúvavce, ako je tomu u známejšej [[motolica pečeňová|motolici pečeňovej]] (*F. hepatica*). Americkí autori uvádzajú, že ovce a kozy hynú do šiestich mesiacov od požitia infekčných metacerkárií. Hynutie prebieha bez predchádzajúcich príznakoch alebo s príznakmi celkovej apatie a nechutenstva. U experimentálne infikovaných kôz došlo k úhynu medzi 89. až 195. dňom po infekcii. V miestach výskytu fascioloidózy voľne žijúcej zveri je teda chov ovcí a kôz nemožný.

== Diagnostika ==
[[Súbor:F. magna adhesion and fibrin in abdomen.jpg|náhľad|300px|Pitva kozy infikovanej motolicou *F. magna*: početné [[fibrín]]ove masy a zrasty na pečeni a bránici, čierna pigmentácia v dôsledku migrácie juvenilných (nezrelých) cicavíc]]
Diagnostika u raticovej zveri je založená predovšetkým na koprologickom vyšetrení a patologicko-morfologickom vyšetrení odlovených či uhynutých jedincoch. Pri koprologickom vyšetrení sa v pozitívnom prípade nachádzajú oválne, žltohnedé vajíčka o veľkosti 120185 μm × 7090 μm. Vajíčka sú však prakticky neodlíšiteľné od vajíčok motolice pečeňovej či *Paramphistomum cervi*. Preto je pre definitívnu diagnostiku u [[Raticová zver|raticovej zveri]] rozhodujúca [[pitva]] s nálezom dospelých cicavíc *F. magna* v pečeni. Pre infekciu cicavicou obrovskou je rovnako typický čierny až čiernohnedý pigment v parenchýme pečene a na ďalších orgánoch brušnej dutiny. Pečeň má nerovný povrch, na reze sú viditeľné 2 veľké väzivové dutiny (pseudocysty) vyplnené hnedou až čiernou tekutinou, obsahujúce zhluky vajíčok. Tieto dutiny často vyčnievajú na povrch pečene a sú na pohmat mäkké. Pri ranom štádiu infekcie sa môžu vyskytovať krvácaniny v celom parenchýme pečene.
Ako pomocná metóda slúži vyšetrenie ulitníkov vodniakov malých z lokalít výskytu infikovanej zveri. Pri pitve ulitníka sa hľadajú larválne štádia cicavice (cerkárie, rédie).

== Terapia a prevencia ==
Motolica *F. magna* do značnej miery ovplyvňuje zdravotný stav zveri, predovšetkým u danielej a srnčej, kde spôsobuje časté úhyny. Navyše je tu riziko prenosu na domáce prežúvavce. Z týchto dôvodov je nevyhnutné túto [[parazitóza|parazitózu]] tlmiť, a to buď na úrovni definitívneho hostiteľa, alebo na úrovni medzihostiteľa. V minulosti sa na tlmenie ulitníkov a zníženie rizika infekcie zveri používalo množstvo metód, medzi ktoré patrí vysúšanie a odvodňovanie pastvín, kosenie porastu v blízkosti potokov a vodných plôch, či aplikácia [[moluskocíd]]ov. Efektivita týchto opatrení bola veľmi nízka a použitie moluskocídov navyše pôsobilo negatívne na veľa necieľových vodných organizmov. Z dôvodu kontaminácie vodných zdrojov sa preto od používania moluskocídov upustilo.

Na tlmenie *F. magna* u definitívnych hostiteľoch sa používajú [[antiparazitiká]], ktoré sa aplikujú do krmiva pri zimnom prikrmovaní zveri. Ale terapia voľne žijúcich prežúvavcov je nesmierne komplikovaná a dlhodobá záležitosť. Medzi látky, ktoré sa používali na terapiu, patrí napríklad [[bithionol sulfoxid]], [[rafoxanid]] alebo [[albendazol]]. V súčasnosti existuje na slovenskom trhu jediný prípravok určený pre zver s názvom *Rafendazol* (účinná látka [[rafoxanid]] a [[mebendazol]]). Tento preparát sa podáva v niektorých oblastiach už viac než dvadsať rokov, napriek tomu sa prevalencia *F. magna* u zveri skôr zvyšuje. V USA, Kanade, Rakúsku a Chorvátsku sa podáva s úspechom látka [[triklabendazol]], v preparáte *Fasinex*, ktorý je rovnako liekom prvej voľby pri výskyte motolice pečeňovej (*Fasciola hepatica*) u domácich prežúvavcoch.

== Referencie ==


== Literatúra ==
* 
* Pybus, M.J., 2001. Liver flukes. *In:* Samuel, W.M., Pybus, M.J., Kocan, A.A. (eds.), Parasitic diseases in wild mammals, Iowa State Press, Iowa City, pp 121&nbsp;–&nbsp;149.
* 
* Novobilský, A., 2006. *Fascioloides magna* (Bassi, 1875) – motolice velká. *In:* Mlíkovský J., Stýblo P. (eds.), Nepůvodní druhy fauny a flóry České republiky. ČSOP, Praha, pp 202&nbsp;–&nbsp;204.

== Iné projekty ==


== Externé odkazy ==
* [http://www.vetweb.cz/projekt/clanek.asp?pid=2&cid=3632 Terapia a prevencia fascioloidózy raticovej zveri – review]  
* [http://www.vetweb.cz/projekt/clanek.asp?pid=2&cid=3335 Cicavica obrovská (*Fascioloides magna*) u raticovej zveri v juhočeských lokalitách]  
* [http://www.pubmedcentral.nih.gov/articlerender.fcgi?artid=1680019 Výskyt *F. magna* v Kanade]  
* [http://www.vef.hr/vetarhiv/papers/2006-76-7-1.pdf Terapia fascioloidózy v Chorvátsku] 
* [http://www.usask.ca/wcvm/herdmed/specialstock/elk/diseases/liverfluke.html *F. magna'' a wapiti]  
* Liver flukes 

## Zdroj
* 

Kategória:Fasciolidae
Kategória:Parazitické živočíchy